
ACROBOT szabályozása és gyakorlati megvalósítása

Kulcsszavak: acrobot; dlqr, double pendulum;

A humanoid típusú robotok, valamint drónok irányításának uralkodó irányzata a rendszer dinamikáját kompenzáló, lineáris, linearizált vagy esetleg állapotfüggő szabályozási módszerek használata. Ezek nagy hátránya, hogy a szabályozási stratégiák nem használják ki a rendszer természetes dinamikája adta lehetőségeket. Az alulaktuált rendszerek vizsgálatakor olyan szabályozók tervezésére szoktunk törekedni, amelyek a rendszer dinamikáját felhasználva gyorsabb, energia-hatékonyabb és robusztusabb szabályozást tesznek lehetővé.
A dolgozatom témája egy olyan nemlineáris, alulaktuált dinamikus rendszer szabályozásának megvalósítása, nevezetesen egy „ACROBOT”, amelyet később laborgyakorlatként is lehet majd használni. Az alulaktuált rendszerek szabályozása, másfajta szabályozást igényel, mint a hagyományos rendszereké. Ilyen lehet a CLF (Control Lyapunov Függvény) valamint egy előre meghatározott optimális pályakövetés. Célom egy olyan kísérleti eszköz elkészítése, amin be lehet mutatni egy ilyen szabályozást.
Az tanulmányozott dinamikus rendszer az „acrobot”, ami egy inverz dupla inga, de csak a 2. csuklóban van beavatkozó eszköz.
A szabályozás fő célja eljuttatni az acrobotot az alsó, stabil egyensúlyi pontjáról, a felső, instabil pontjára, és ott stabilizálni felhasználva egy CLF valamint egy DLQR szabályozási algoritmust. A rendszert pontosan modellezve, és szimulálva megkaptam a második szegmens előírt szögét. Ahhoz, hogy ezt on-line azaz valós időben lehessen implementálni egy neuronálót használtam fel, amely biztosítja, hogy valós idejű állapotok alapján kapjuk meg az előírt szöget.
A megvalósítás során egy szervó motort használok a második szegmens mozgatására, és egy inkrementális enkódert, a szögek és szögsebességek mérésére. A jelek feldolgozása és a beavatkozó jel kiszámítása egy halózatba csatolt arduino fejlesztőlapokkal történik.



